text: Kræver hård straf i drabssag
  12 juli 2012 kl. 06.36
  Parret, der mishandlede en lille dreng så voldsomt, at han kun blev 15 måneder, skal have en hård straf, mener anklageren.
  Stedfaderen skal i fængsel i 10 år og moderen i fire. Det krævede anklageren i sin procedure ved retten ii Sønderborg.
  Parret er tiltalt for at mishandle den 15 måneder gamle dreng Tobias til døde i Øster Højst i Sønderjylland den 18. juli sidste år. 
  Stedfaderen kræves fængslet i 10 år mishandling af barnet, skriver ekstrabladet.dk.
  Moren kræves idømt en straf på fire års fængsel, fordi hun lod volden ske uden at gribe ind. 
  Retsmedicinerne fandt 80 ydre skader, røde og blå mærker og hudafskrabninger på den lille dreng.
  Dødsårsagen var kraniebrud og væskeansamlinger i hjernen.
  